La Biblioteca municipal obrirà dilluns vinent - Ajuntament de Cervelló
Data i hora oficial 04.07.2020 | 20:24
La Biblioteca municipal obrirà dilluns vinent
Divendres, 12 de juny de 2020 a les 13:00
La Biblioteca municipal tornarà a obrir les portes al públic a partir de dilluns vinent, 15 de juny.
Després d’estar tancada durant tres mesos per la crisi sanitària del coronavirus, serà un retorn en unes condicions diferents, ja que de moment només serà per a tramitar préstecs i devolucions amb cita prèvia.
El retorn de documents únicament es farà a la bústia de retorn de préstecs i no s’agafarà cap document al taulell. Les persones usuàries que vulguin accedir al servei de préstec hauran de trucar abans al telèfon 93 660 11 98 o demanar hora a través de la biblioteca virtual o al correu b.cervello@diba.cat.
L’horari d’obertura serà de dilluns a divendres, de 16.30 a 19.30 hores, excepte els dimecres que obrirà al matí, de 10 a 13 hores. Els dissabtes el centre romandrà tancat.
Els usuaris de la Biblioteca hauran de seguir les mesures de prevenció establertes com mantenir la distància de seguretat, fer ús de la mascareta, seguir les senyalitzacions i netejar-se les mans abans d’accedir a l’equipament.
Darrera actualització: 13.06.2020 | 15:51